Scriitoarea Ana Blandiana crede că alegerile europene din 26 mai sunt importante pentru UE și în mod particular pentru România.

”Ideea că ai putea să nu te duci la vot pentru mine este o monstruozitate, pentru că dacă este vorba de niște oameni care nu sunt în stare să înțeleagă ce este votul, e într-adevăr o mare problemă de nivel cultural a României, dar dacă niște oameni care au terminat niște școli, care înțeleg și cărora efectiv nu le pasă de soarta țării lor, de soarta generațiilor viitoare ale poporului lor, asta mi se pare de neiertat”, spune ea.

”Din punctul meu de vedere, mi se pare nu doar o vină, nu doar o prostie, ci chiar mai mult, aproape o crimă”, conchide poeta.